钦定古今图书集成/历象汇编/岁功典/第091卷 > 《遵生八笺》 > 十二月事忌
## 钦定古今图书集成/历象汇编/岁功典/第091卷 > 《遵生八笺》 > 十二月事忌

《千金方》：“是月勿食猪脾，旺在四季故耳。”

是月勿歌舞，犯者凶。勿食生韭，勿食霜烂果菜，勿食
蚌蟹鳖虾鳞虫之物。勿食獐肉，勿食牛猪㹠肉，勿食
生椒，勿食葵菜，大抵与十一月忌同。勿犯大雪，勿伤
筋骨，勿妄针刺。

《月忌》二十一日，不可问疾。初七日不宜水陆，远行凶。
初九日、二十五日，忌裁衣交易。